กฎกระทรวงกฎกระทรวง(พ.ศ.๒๕๓๗)ออกตามความในพระราชบัญญัติการฟื้นฟูสมรรถภาพคนพิการพ.ศ.๒๕๓๔------------ อาศัยอำนาจตามความในมาตรา๑๗ และมาตรา ๒๐ แห่งพระราชบัญญัติการฟื้นฟูสมรรถภาพคนพิการ พ.ศ. ๒๕๓๔รัฐมนตรีว่าการกระทรวงแรงงานและสวัสดิการสังคมออกกฎกระทรวงไว้ ดังต่อไปนี้ ข้อ๑สถานประกอบการของเอกชนใดมีลูกจ้างตั้งแต่สองร้อยคนขึ้นไป นายจ้างหรือเจ้าของสถานประกอบการนั้นต้องรับคนพิการที่สามารถทำงานได้ในอัตราลูกจ้างทั้งหมดไม่ว่าจะอยู่ในตำแหน่งใดจำนวนทุกสองร้อยคนต่อคนพิการหนึ่งคนเศษของทุกสองร้อยคนถ้าเกินหนึ่งร้อยคนต้องรับคนพิการเพิ่มอีกหนึ่งคน ทั้งนี้เว้นแต่สถานประกอบการนั้นไม่มีตำแหน่งงานที่มีลักษณะของงานที่คนพิการสามารถทำได้ และได้แจ้งให้กรมประชาสงเคราะห์ทราบและกรมประชาสงเคราะห์เห็นชอบด้วยแล้ว ให้กรมประชาสงเคราะห์กำหนดลักษณะของงานที่คนพิการสามารถทำได้โดยประกาศในราชกิจจานุเบกษา สถานประกอบการของเอกชนใดตามวรรคหนึ่งยังไม่มีคนพิการทำงานหรือมีไม่ครบตามอัตราที่กำหนดในวรรคหนึ่ง ให้แจ้งให้กรมประชาสงเคราะห์ทราบภายในวันที่๓๐ มกราคมของแต่ละปีและประกาศรับสมัครคนพิการเข้าทำงานโดยต้องกำนหดระยะเวลารับสมัครไม่น้อยกว่าสามสิบวันถ้าไม่มีคนพิการมาสมัครภายในเวลาที่กำหนดและกรมประชาสงเคราะห์ยังไม่ส่งคนพิการมาสมัครภายในสามสิบวันนับแต่วันที่กรมประชาสงเคราะห์ได้รับแจ้งให้นายจ้างหรือเจ้าของสถานประกอบการนั้นได้รับยกเว้นไม่ต้องปฏิบัติวรรคหนึ่งสำหรับปีนั้น ข้อ๒ในการรับสมัครคนพิการเข้าทำงานตามข้อ ๑ วรรคสาม นายจ้างหรือเจ้าของสถานประกอบการโดยความเห็นชอบของกรมประชาสงเคราะห์จะกำหนดลักษณะของความพิการให้เหมาะสมกับงานที่จะรับก็ได้ การไม่รับคนพิการที่มาสมัครหรือที่กรมประชาสงเคราะห์ส่งมาสมัครเข้าทำงานอันมิใช่เหตุแห่งความประพฤติหรือประวัติของคนพิการหรือลักษณะของความพิการตามที่กำหนดในวรรคหนึ่งของผู้สมัครงานนั้นเองให้ถือว่านายจ้างประสงค์จะไม่รับคนพิการเข้าทำงาน ข้อ๓นายจ้างหรือเจ้าของสถานประกอบการใดมีหน้าที่รับคนพิการเข้าทำงาน แต่ประสงค์จะไม่รับคนพิการเข้าทำงานหรือถูกถือว่าประสงค์จะไม่รับคนพิการเข้าทำงานให้ส่งเงินเข้ากองทุนฟื้นฟูสมรรถภาพคนพิการเป็นรายปีปีละครึ่งหนึ่งของอัตราค่าจ้างขั้นต่ำที่ใช้บังคับในท้องที่ที่สถานประกอบการตั้งอยู่คูณด้วยสามร้อยหกสิบห้าและคูณด้วยจำนวนคนพิการซึ่งประสงค์จะไม่รับเข้าทำงาน ข้อ๔การส่งเงินเข้ากองทุนฟื้นฟูสมรรถภาพคนพิการให้ส่งเป็นเงินสด เช็คขีดคร่อม หรือธนาณัติ โดยส่งต่อสำนักงานคณะกรรมการฟื้นฟูสมรรถภาพคนพิการกรมประชาสงเคราะห์ หรือ ที่ทำการกรมประชาสงเคราะห์จังหวัดที่สถานประกอบการตั้งอยู่การส่งเงินโดยเช็คหรือธนาณัติตามวรรคหนึ่งให้สั่งจ่ายกองทุนฟื้นฟูสมรรถภาพคนพิการ ข้อ๕ ในวาระเริ่มแรกให้นายจ้างหรือเจ้าของสถานประกอบการปฏิบัติตามกฎกระทรวงนี้ภายในเก้าสิบวันนับแต่วันที่กรมประชาสงเคราะห์ประกาศกำหนดลักษณะของงานที่คนพิการสามารถทำได้ตามข้อ ๑ วรรคสองแต่การแจ้งให้กรมประชาสงเคราะห์ทราบตามข้อ ๑ วรรคสามให้แจ้งภายในสามสิบวันนับแต่วันที่กรมประชาสงเคราะห์ประกาศกำหนดลักษณะงานดังกล่าว ให้ไว้ณ วันที่ ๒๑ กรกฎคม พ.ศ. ๒๕๓๗ ไพฑูรย์ แก้วทอง รัฐมนตรีว่าการกระทรวงแรงงานและสวัสดิการสังคม+------------------------------------------------------------------------------------------------------------+หมายเหตุ :- เหตุผลในการประกาศใช้กฎกระทรวงฉบับนี้ คือโดยที่มาตรา ๑๗ แห่งพระราชบัญญัติการฟื้นฟูสมรรถภาพคนพิการ พ.ศ. ๒๕๓๔บัญญัติให้นายจ้างหรือเจ้าของสถานประกอบการของเอกชนรับคนพิการเข้าทำงานตามลักษณะของงานในอัตราส่วนที่เหมาะสมกับลูกจ้างอื่นในกรณีที่นายจ้างหรือเจ้าของสถานประกอบการ ประสงค์จะไม่รับคนพิการเข้าทำงานตามสัดส่วนที่กำหนดจะขอส่งเงินเข้ากองทุนฟื้นฟูสมรรถภาพคนพิการตามอัตราที่กำหนดในกฎกระทรวงแทนการรับคนพิการเข้าทำงานก็ได้จึงจำเป็นต้องตรากฎกระทรวงนี้[รก.๒๕๓๗/๓๔ก/๖/๑๑ สิงหาคม ๒๕๓๗]